Előterjesztés száma: 127/2023.
ELŐTERJESZTÉS
a Képviselő-testület
2023. május hónap 31. napján tartandó rendes ülésére
	Előterjesztés tárgya:
	
Egyedi megbízási szerződés a Fóti Közszolgáltató Közhasznú Nonprofit Kft-vel a Németh Kálmán emlékház melléképületének bontásához szükséges feladatok ellátására


	Előterjesztő:
	dr. Vass György
polgármester
	

	Készítette:
	Gerstmayer János
műszaki referens
	

	Törvényességért felelős:
	dr. Mihályi Zsolt Apor
 jegyző
	

	Szakmai szempontból ellenőrizte:
	Vargáné Bolyós Ildikó
városüzemeltetési osztályvezető
	

	Pénzügyi, gazdasági szempontból ellenőrizte:
	dr. Kanti Gábor 
gazdasági vezető
	

	Jogi, törvényességi szempontból ellenőrizte:
	dr. Dudás Melinda
 jogtanácsos 
	

	Tárgyalja:
	 PJGB 

	Egyeztetve, tájékoztatva:
	Sólyomvári Erika Mária ügyvezető, Fóti Közszolgáltató Közhasznú Nonprofit Kft.

	Javasolt meghívott:
	Sólyomvári Erika Mária ügyvezető, Fóti Közszolgáltató Közhasznú Nonprofit Kft.


	A határozati javaslat elfogadásához szükséges szavazattöbbség:
	a.) egyszerű szavazattöbbség
b.) minősített szavazattöbbség 

	Az előterjesztés zárt kezelését kérjük
	a.) igen
b.) nem



Tisztelt Képviselő-testület!

I. Előzmények:

2017. év januárjában a Fót, Béke út 31. (2825 hrsz.) alatti, műemléki védelem alatt álló Németh Kálmán emlékház telkén álló melléképület - Krizsán András (Modum Építésziroda Kft.) építésztervező által készített tervek szerinti - bontása és ennek helyén új melléképület építése építési - bontási engedélyt kapott. Azonban az építési-bontási engedély a jogerőssé és végrehajthatóvá válásának napjától 3 évig volt hatályos.

II. A döntéshez szükséges információk, tájékoztatások:


A meglévő melléképület helyén új épület építésére jelenleg nincs szándék, azonban a melléképület állapota az eltelt időben oly mértékben leromlott, hogy élet -és balesetveszélyessé vált. A tárgyi melléképület elbontása mára elkerülhetetlen.

A bontást engedélyező hatőság részéről megerősítésre került, hogy a jelenlegi jogszabályi környezetben is szükség van a bontási kérelem - ismételt - benyújtásra.

A Modum Építésziroda Kft. a Németh Kálmán emlékház melléképületének örökségvédelmi bontási bejelentési tervdokumentációját 600.000, - Ft +Áfa, azaz bruttó 762.000, - Ft-ért készíti el.

Az épület közművektől mentes, így a bontás kapcsán közmű szolgáltatók felé szolgáltatási díj fizetési kötelezettség nem keletkezik. 

A bontási munkák elvégzésére adott indikatív árajánlat alapján a Németh Kálmán emlékház melléképületének – gépi és kiegészítő kézi – bontásának várható költsége 3.800.00, -Ft + Áfa, bruttó 4.826.000, -Ft.

Az épület elbontását követően a tulajdoni lapon és a térképen a változást fel kell tüntetni, melynek várható további geodéziai, földhivatali költsége bruttó 150.000, - Ft

Így az összes várható kiadás:762.000,- Ft + 4.826.000, -Ft + 150.000, - Ft = 5.738.000, - Ft

Javaslom, hogy Fót Város Önkormányzata kössön egyedi szerződést a Fóti Közszolgáltató Nonprofit Kft-vel a tárgyi feladat ellátására.

A bontási határidőt 2023. július 31-i dátummal javaslom meghatározni.

A feladat elvégzéséhez szükséges fedezetet bruttó 5.800.000.- Ft értékben az általános tartalék terhére javaslom biztosítani.


Fentiek alapján az alábbi határozati javaslatot terjesztem a Tisztelt Képviselő-testület elé.





[bookmark: _Hlk20984187]III. Határozati javaslat:

…/2023.(V.31.) KT-határozat

[bookmark: _Hlk124410273][bookmark: _Hlk75865271]1./ Fót Város Önkormányzat Képviselő-testülete felkéri a Polgármestert, hogy a Fóti Közszolgáltató Közhasznú Nonprofit Kft-vel írjon alá Egyedi megbízási szerződést a Fót, Béke út 31. (2825 hrsz.) alatti, műemléki védelem alatt álló Németh Kálmán emlékház telkén álló melléképület bontásához szükséges feladatok ellátására, ajánlattételi felhívások aláírására, versenyeztetési eljárások lefolytatására, a beérkezett ajánlatok kiértékelésére, a nyertes ajánlattevő személyekről való döntésre és a  szerződések aláírására. Nyertes a legalacsonyabb ajánlatot adó vállalkozó.

2./ Fót Város Önkormányzat Képviselő-testülete a Németh Kálmán emlékház telkén álló melléképület bontásához szükséges fedezetet bruttó 5.800.000, - Ft értékben az általános tartalék terhére biztosítja.


Felelős: polgármester
Határidő: 1./ pont egyedi szerződés aláírása 2023. június 15., a bontási munkák befejezése 2023. július 31.; 2./ pont: azonnal

 


Jogszabályi hivatkozás: 

· Fót Város Önkormányzat Képviselő-testületének 14/2020. (IX. 28.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról 57. § (minősített többség)
· Fót Város Önkormányzat Képviselő-testületének az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013. (III.20.) Önkormányzati rendelete 
· 177/2021 (IX.30.) KT-határozat Fót Város Önkormányzata és Fóti Közös Önkormányzati Hivatal Beszerzési és Versenyszabályzata 

Az előterjesztés melléklete: -
1

